b"\n_START_ARTICLE_\nCasa C\xc3\xa0rcer (T\xc3\xa0rrega)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de planta baixa i pis amb longitud de fa\xc3\xa7ana propera als 30m. Es remarca l'eix de composici\xc3\xb3 per l'exist\xc3\xa8ncia d'un volad\xc3\xads de teulada suportat per dues m\xc3\xa8nsules que est\xc3\xa0 per sobre el nivell de la coberta. A les obertures coexisteixen els arcs de mig punt i els de ferradura. L'edifici fou constru\xc3\xaft l'any 1905 i el seu estil \xc3\xa9s t\xc3\xadpicament modernista, si b\xc3\xa9 \xc3\xa9s molt popular i quasi barroc. Els materials de fa\xc3\xa7ana s\xc3\xb3n nombrosos: pedra, totxo, cer\xc3\xa0mica vidriada, vidre (culs d'ampolla), ferro forjat, esgrafiats, pedra volc\xc3\xa0nica._NEWLINE_Dues desafortunades actuacions als locals comercials i un petit muret aixecat per sobre el r\xc3\xa0fec li resten gr\xc3\xa0cia a aquesta construcci\xc3\xb3."